જ્યારે નાગરાજ તક્ષક પરીક્ષિતને ડંખવા બ્રાહ્મણવેશે જતાં હોય ત્યારે રસ્તામાં તેમને મહર્ષિ કશ્યપનો ભેટો થાય છે.બ્રાહ્મણવેશે રહેલ તક્ષક મહર્ષિ કશ્યપ સાથે વાત કરે છે ત્યારે તેમને ખબર પડે છે કે,કશ્યપ રાજા પરીક્ષિતને નાગ કરડવાનો છે તેનો ડંખ ઉતારવા જાય છે….!તક્ષક પોતાના અસલમાં આવી કશ્યપને આમ ના કરવા સમજાવે છે અને કહે છે કે, મારા વિષનો ડંખ કોઇ ઉતારી શકતું નથી….! (આ માહિતી તમે ગુજરાતી વેબસાઈટ shareinindia.in ના માધ્યમથી વાંચી રહ્યા છો) પછી તક્ષક પાસેના એક ઝાડને ડંખ મારે છે અને તેને ઊભું સુકવી નાખે છે.કશ્યપ એની મંત્રવિદ્યાથી વૃક્ષને ફરી લીલુંછમ બનાવે છે….! આમ,તક્ષકને લાગે છે કે આ વ્યક્તિ મારી મહેનત સફળ થવા નહિ દે….! તે કશ્યપને પુછે છે કે,પરીક્ષિતનું રક્ષણ કરવાથી તમને શું મળશે ? કશ્યપ પોતાના અઢળક ધન મળવાની વાત કરે છે.આથી તક્ષક એનાથી બમણું ધન આપી મહર્ષિ કશ્યપને વિદાય કરે છે….!